Kopīgs priekšlikums PADOMES REGULA, ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju /* JOIN/2012/026 final - 2012/0265 (NLE) */





PASKAIDROJUMA RAKSTS (1) Padomes Regula (EK) Nr. 147/2003 par dažiem ierobežojošiem pasākumiem attiecībā uz Somāliju[1] nosaka vispārēju aizliegumu sniegt tehniskas konsultācijas, palīdzību, apmācības, finansējumu vai finansiālu palīdzību, kas saistīta ar militārām darbībām, jebkādai personai, uzņēmumam vai organizācijai Somālijā. (2) Apvienoto Nāciju Organizācijas Drošības padome 2012. gada 25. jūlijā pieņēma Rezolūciju 2060 (2012), kuras 10. punktā paredzēta atkāpe no šā palīdzības aizlieguma attiecībā uz ieročiem un militāro aprīkojumu, kas paredzēti Apvienoto Nāciju Organizācijas Politiskajam birojam. (3) Lai paredzētu šādu atkāpi, Padome pieņems jaunu Padomes Lēmumu, ar kuru groza Lēmumu 2010/231/KĀDP. (4) Šis pasākums ir Līguma par Eiropas Savienības darbību piemērošanas jomā, un tādēļ ir nepieciešamas Savienības līmeņa reglamentējošas darbības šā pasākuma īstenošanai, jo īpaši, lai nodrošinātu, ka uzņēmēji visās dalībvalstīs to piemēro vienādi. (5) Tādēļ attiecīgi būtu jāgroza Padomes Regula (EK) Nr. 147/2003, 2012/0265 (NLE) Kopīgs priekšlikums PADOMES REGULA, ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes Lēmumu 2010/231/KĀDP (2010. gada 26. aprīlis) par ierobežojošiem pasākumiem pret Somāliju, un ar ko atceļ Kopējo nostāju 2009/138/KĀDP[2], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Padomes Regula (EK) Nr. 147/2003 par dažiem ierobežojošiem pasākumiem attiecībā uz Somāliju[3] nosaka vispārēju aizliegumu sniegt tehniskas konsultācijas, palīdzību, apmācības, finansējumu vai finansiālu palīdzību, kas saistīta ar militārām darbībām, jebkādai personai, uzņēmumam vai organizācijai Somālijā. (2) Apvienoto Nāciju Organizācijas Drošības padome 2012. gada 25. jūlijā pieņēma Rezolūciju 2060 (2012), kuras 10. punktā paredzēta atkāpe no šā palīdzības aizlieguma attiecībā uz ieročiem un militāro aprīkojumu, kas paredzēti Apvienoto Nāciju Organizācijas Politiskajam birojam. (3) Padome 2012. gada ... septembrī pieņēma Padomes Lēmumu 2012/…/KĀDP[4], ar kuru groza Lēmumu 2010/231/KĀDP un paredz šādu atkāpi. (4) Šis pasākums ir Līguma par Eiropas Savienības darbību piemērošanas jomā, un tādēļ ir nepieciešamas Savienības līmeņa reglamentējošas darbības šā pasākuma īstenošanai, jo īpaši, lai nodrošinātu, ka uzņēmēji visās dalībvalstīs to piemēro vienādi. (5) Tādēļ būtu attiecīgi jāgroza Padomes Regula (EK) Nr. 147/2003, IR PIEŅĒMUSI ŠO REGULU. 1. pants Regulu (EK) Nr. 147/2003 groza šādi: (1) Lēmuma 3. panta 1. punktu aizstāj ar šādu punktu: “3. pants 1. Šā lēmuma 1. pantu nepiemēro: (a) finansējuma un finansiālas palīdzības sniegšanai tāda militārā aprīkojuma pārdošanai, piegādei, nosūtīšanai vai eksportam, kas nav paredzēts nonāvēšanai, bet paredzēts vienīgi humānai lietošanai vai lietošanai aizsardzībā, vai materiāliem, kas paredzēti Savienības vai dalībvalstu iestāžu veidošanas programmām tostarp drošības jomā, kuras īsteno saistībā ar miera un izlīguma procesu, (b) tehnisko konsultāciju, palīdzības vai apmācību sniegšanai saistībā ar aprīkojumu, kas nav paredzēts nonāvēšanai, (c) finansējuma un finansiālas palīdzības sniegšanai, lai pārdotu, piegādātu, nodotu vai eksportētu ieročus un militāro aprīkojumu, kas paredzēts vienīgi Apvienoto Nāciju Organizācijas Politiskā biroja Somālijā atbalstam vai lietošanai, (d) tehnisku konsultāciju, palīdzības vai apmācības sniegšanai, kas saistītas ar šādiem ieročiem un militāro ekipējumu, ja šīs darbības iepriekš apstiprinājusi komiteja, kas izveidota ar Apvienoto Nāciju Organizācijas Drošības padomes Rezolūcijas 751 (1992) 11. punktu.” 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs [1] OV L 24, 29.1.2003., 2. lpp. [2] OV L 105, 27.4.2010., 17. lpp. [3] OV L 24, 29.1.2003., 2. lpp. [4] OV L …